ກຸ່ມຕາລີບັນ ສັງຫານ 11 ຄົນ ໃນການໂຈມຕີ ສະລະຊີບ ຢູ່ ອັຟການີສຖານ (ສະໄລດ໌/ວີດີໂອ)
ບັນດາເຈົ້າໜ້າທີ່ກ່າວວ່າ ການໂຈມຕີເລີ້ມດ້ວຍ ການວາງລະເບີດສະລະຊີບ ນອກປ້ອມຕຳຫຼວດ ແລະດຳເນີນໄປ ຫຼາຍຊົ່ວໂມງ.
ພວກນັກລົບຂອງກຸ່ມຕາລີບັນ ໄດ້ໂຈມຕີປ້ອມຕຳຫຼວດແຫ່ງ ນຶ່ງໃນພາກຕາເວັນອອກຂອງອັຟການີສຖານ ເຮັດໃຫ້ປະຊາ ຊົນ 11 ຄົນເສຍຊີວິດ ທີ່ຮວມທັງຕຳຫຼວດ 10 ຄົນ ການບຸກໂຈມຕີໃນເຊົ້າວັນພະຫັດມື້ນີ້ ໄດ້ເກີດຂຶ້ນ ໃນເມືອງ Jalalabad ໃກ້ກັບເຮືອນຂອງເຈົ້າແຂວງ ຂອງແຂວງດັ່ງກ່າວ ແລະມີຂຶ້ນໃນເວລາ 2 ສັບປະດາ ກ່ອນ ອັຟການີສຖານຈັດການເລືອກຕັ້ງປະທານາທິບໍ ດີຂອງຕົນຂຶ້ນ ບັນດາເຈົ້າໜ້າທີ່ກ່າວວ່າ ການໂຈມຕີດັ່ງກ່າວໄດ້ເລີ້ມ ຂຶ້ນດ້ວຍການວາງລະເບີດສະລະຊີບຢູ່ນອກປ້ອມຕຳຫຼວດດັ່ງກ່າວ ແລະດຳເນີນສືບ ຕໍ່ເປັນເວລາຫຼາຍຊົ່ວໂມງ ໃນຂະນະທີ່ພວກກຳລັງຮັກສວາຄວາມປອດໄພອັຟການີສ ຖານທຳການຕໍ່ສູ້ກັນກັບພວກມືປືນກຸ່ມຕາລີບັນນັ້ນ ຮອງລັດຖະມົນຕີກະຊວງພາຍໃນ Ayub Solangi ກ່າວວ່າ ການສູ້ລົບກັນໄດ້ຍຸດຕິລົງ ເວລາພວກມືປືນທັງ 7 ຄົນເສຍຊີວິດ ໂຄສົກກຸ່ມຕາລີບັນ ອ້າງເອົາຄວາມຮັບຜິດຊອບ ສຳລັບການໂຈມຕີດັ່ງກ່າວ